Voľby do Národnej rady Slovenskej republiky sa konajú v sobotu 5. marca 2016 od 7:00 do 22:00 h.

Volič môže voliť na území Slovenskej republiky vo volebnom okrsku, v ktorého zozname voličov je zapísaný. Ak však volič, ktorý má trvalý pobyt na území Slovenskej republiky, v deň konania volieb nebude môcť voliť v mieste svojho trvalého pobytu vo volebnom okrsku, v ktorého zozname voličov je zapísaný, môže požiadať obec svojho trvalého pobytu o vydanie hlasovacieho preukazu.
 Ako vybaviť hlasovací preukaz? Volič môže požiadať o vydanie hlasovacieho preukazu osobne, najneskôr posledný pracovný deň pred konaním volieb, t.j. najneskôr 4. marca 2016 v úradných hodinách obce. Obec vydá občanovi hlasovací preukaz bezodkladne. 

Požiadať o hlasovací preukaz je možné aj v listinnej forme, avšak žiadosť o vydanie hlasovacieho preukazu musí byť doručená obci najneskôr 15 pracovných dní predo dňom konania volieb, čiže najneskôr 15. februára 2016.
Žiadosť je možné zaslať aj elektronicky (e-mailom) tak, aby žiadosť o vydanie hlasovacieho preukazu bola doručená obci najneskôr 15 pracovných dní predo dňom konania volieb, čiže najneskôr 15. februára 2016. Žiadosť musí obsahovať nasledovné údaje o voličovi: meno a priezvisko, rodné číslo, štátnu príslušnosť, adresu trvalého pobytu (obec, ulica, číslo domu) a korešpondenčnú adresu, na ktorú obec doručí hlasovací preukaz. Obec na tieto účely zverejňuje na svojom webovom sídle elektronickú adresu na doručovanie žiadostí o vydanie hlasovacieho preukazu. Obyvateľia obce Sap majú k dispozícii nasledovný mailový kontakt:

obecsap@obecsap.eu
Tel. číslo: 031/5549206 

